b'\n_START_ARTICLE_\n2NE1\n_START_SECTION_\nKasaysayan\n_START_PARAGRAPH_\nAng naturang grupo ay nabanggit ng press noong huling 2008, nang kumalat ang mga sabi-sabi na bubuo ang YG Entertainment ng bandang pambabae. Sa tugon sa mga sabi-sabi, ipinahayag ng presidente ng YG Entertainment na si Yang Hyun Suk na hindi pa napipili ang nasabing pangalan para sa banda. Noong Enero 2009, inanunsiyo na ang isang "Female Big Bang" ay magkakaroon ng debyu sa bandang Hulyo 2009 ang tatlong miyembro na sina CL, Minzy at Bom. Ngunit noong buwan ding iyon, binanggit ng YG Entertainment na sasali din sa naturang grupo si Dara (Sandara Park). Sa bandang huli, inanunsiyo rin ng YG Entertainment na ang kanilang debut album ay maglalaman ng mga awit na nilalang ni Teddy Park. Una nang inanunsiyo na "21" ang pangalan ng grupo; subalit dahil sa pagkakatuklas ng isang mang-aawit na may kaparehong pangalan, pinalitan kaagad ang pangalan na "2NE1" (na nangangahulugang "New Evolution of the 21st Century").'